title: Provedbena uredba Komisije (EU) br. 1060/2013 оd 29. listopada 2013. o odobrenju bentonita kao dodatka hrani za sve životinjske vrste  Tekst značajan za EGP

text:
               31.10.2013

               HR

               Službeni list Europske unije

               L 289/33

         PROVEDBENA UREDBA KOMISIJE (EU) br. 1060/2013
   оd 29. listopada 2013.
   o odobrenju bentonita kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje takvog odobrenja. Člankom 10. te Uredbe propisuje se ponovna ocjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ bentonit je odobren bez vremenskog ograničenja kao dodatak hrani koji pripada skupini veziva, tvari za sprečavanje zgrudnjavanja i koagulansa, za sve životinjske vrste, u skladu s Direktivom 82/822/EEZ (3). Taj je dodatak nakon toga unesen u Registar dodataka hrani za životinje kao postojeći proizvod, u skladu s člankom 10. stavkom 1. točkom (b) Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu ocjenu bentonita kao dodatka hrani za sve životinjske vrste kao veziva i tvari za sprečavanje zgrudnjavanja i, u skladu s člankom 7. te Uredbe, zahtjev za novo odobravanje kao tvari za kontrolu kontaminacije radionuklidima, za sve životinjske vrste. Osim toga, u skladu s člankom 7. Uredbe (EZ) br. 1831/2003 podnesen je zahtjev za novo odobravanje bentonita kao tvari za smanjenje kontaminacije hrane za životinje mikotoksinima za sve životinjske vrste. U tim se zahtjevima traži da se taj dodatak hrani uvrsti u kategoriju dodataka „tehnološki dodaci” te su uz njih priloženi podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojim je mišljenjima od 2. veljače 2011. (4), 14. lipnja 2011. (5) i 14. lipnja 2012. (6) zaključila da bentonit u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da se može učinkovito koristiti kao vezivo i tvar za sprečavanje zgrudnjavanja te tvar za kontrolu kontaminacije radionuklidima za sve životinjske vrste. Utvrđeno je i da bentonit može učinkovito djelovati kao vezivo za aflatoksine kod krava muzara i da se taj zaključak može primijeniti na sve preživače. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje u hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Budući da dostavljene studije in vitro ispunjavaju uvjete za dokazivanje učinkovitosti tehnoloških dodataka utvrđene Uredbom Komisije (EZ) br. 429/2008 (7), a posebno u skladu s njezinim Prilogom II. točkom 4. i Prilogom III. točkom 1.4., i budući da je utvrđeno da ti dodaci mogu dokazati vezivanje aflatoksina B1 (AfB), a sposobnost vezivanja samo aflatoksina B1 definirana je kao obilježje bentonita, zaključak o učinkovitosti djelovanja kao tvari za smanjenje kontaminacije hrane za životinje mikotoksinima može se smatrati dovoljnim za proširenje uporabe bentonita kod peradi i svinja.

               (6)

               Ocjena bentonita pokazala je da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti korištenje tog dodatka kako je navedeno u prilozima ovoj Uredbi.

               (7)

               Budući da ne postoje sigurnosni razlozi zbog kojih bi izmjene uvjeta izdavanja odobrenja za bentonit kao veziva i tvari za sprečavanje zgrudnjavanja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

               (8)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Bentonit naveden u prilozima, koji pripada kategoriji dodataka „tehnološki dodaci” i funkcionalnim skupinama „tvari za smanjenje kontaminacije hrane za životinje mikotoksinima”, „veziva”, „tvari za sprečavanje zgrudnjavanja” i „tvari za kontrolu kontaminacije radionuklidima” odobrava se kao dodatak hrani za životinje pod uvjetima utvrđenima u tim prilozima.
   Članak 2.
   Dodatak naveden u Prilogu II. koji pripada funkcionalnoj skupini „veziva” i „tvari za sprečavanje zgrudnjavanja” i hrana za životinje koja taj dodatak sadržava, a koji su proizvedeni i označeni prije 19. studenoga 2015. u skladu s pravilima primjenjivima prije 19. studenoga 2013., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. listopada 2013..

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  Četrdeset i prva Direktiva Komisije82/822/EEZ od 19. studenoga 1982. o izmjeni prilogâ Direktivi Vijeća 70/524/EEZ o dodacima hrani za životinje (SL L 347, 7.12.1982., str. 16.).

      (4)  EFSA Journal 2011.; 9(2):2007.

      (5)  EFSA Journal 2011.; 9(6):2276.

      (6)  EFSA Journal 2012.; 10(7):2787.

      (7)  Uredba Komisije (EZ) br. 429/2008 od 25. travnja 2008. o detaljnim pravilima za provedbu Uredbe (EZ) br. 1831/2003 Europskog parlamenta i Vijeća u pogledu pripreme i podnošenja zahtjeva te procjene i odobravanja dodataka hrani za životinje. (SL L 133, 22.5.2008., str. 1.)

      PRILOG I.

                  Identifikacijski broj dodatka hrani za životinje

                  Dodatak hrani za životinje

                  Kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 %

                     Kategorija tehnoloških dodataka. Funkcionalna skupina: tvari za smanjenje kontaminacije hrane za životinje mikotoksinima: aflatoksin B1

                  1m558

                  Bentonit

                                 Sastav dodatka hrani za životinje

                              Bentonit: ≥ 70 % smektit (dioktahedralni montmorilonit)

                                 Karakteristike aktivne tvari

                              Bentonit: ≥ 70 % smektit (dioktahedralni montmorilonit)
                              < 10 % opal i glinenac (feldspat)
                              < 4 % kremen i kalcit
                              AfB1 -sposobnost vezivanja (BC
                                    AfB1
                                 ) iznad 90 %

                                 Analitička metoda
                                  (1)

                              Za određivanje bentonita u dodatku hrani za životinje: difrakcija rendgenskih zraka (XRD)
                              Za određivanje BC
                                    AfB1
                                  dodatka: adsorpcijski test proveden u pufer otopini pri pH 5,0 s koncentracijom od 4mg/l za AfB1 i 0,02 % (m/v) za dodatak hrani za životinje.

                  Preživači
                  Perad
                  Svinje

                  —

                  20 000

                              1.

                              U uputi o korištenju naznačiti:

                                          —

                                          „Treba izbjegavati istodobnu oralnu uporabu makrolida”,

                                          —

                                          za perad: „Treba izbjegavati istodobnu uporabu robenidina”.

                              2.

                              Za perad: istodobna uporaba kokcidiostatika osim robenidina kontraindicirana je ako razina bentonita prelazi 5 000 mg/kg potpune krmne smjese.

                              3.

                              Ukupna količina bentonita ne smije premašiti najveću dopuštenu razinu potpune krmne smjese od 20 000 mg/kg potpune krmne smjese.

                              4.

                              Uporaba dodatka hrani dopuštena je u hrani za životinje koja je u skladu sa zakonodavstvom Europske unije o nepoželjnim tvarima u hrani za životinje.

                              5.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  19. studenoga 2023.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx.

      PRILOG II.

                  Identifikacijski broj dodatka hrani za životinje

                  Dodatak hrani za životinje

                  Kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg aktivne tvari po kg potpune krmne smjese s udjelom vlage od 12 %

                     Kategorija tehnoloških dodataka. Funkcionalna skupina: veziva

                  1m558i

                  Bentonit

                                 Sastav dodatka hrani za životinje

                              Bentonit: ≥ 50 % smektit

                                 Karakteristike aktivne tvari

                              Bentonit: ≥ 50 % smektit

                                 Analitička metoda
                                  (1)

                              Za određivanje u dodatku hrani za životinje: difrakcija rendgenskih zraka (XRD)

                  Sve životinjske vrste

                  —

                  20 000

                              1.

                              U uputi o korištenju naznačiti:

                                          —

                                          „Treba izbjegavati istodobnu oralnu uporabu makrolida”,

                                          —

                                          kod peradi: „Treba izbjegavati istodobnu uporabu robenidina”.

                              2.

                              Za perad: istodobna uporaba kokcidiostatika osim robenidina kontraindicirana je ako razina bentonita prelazi 5 000 mg/kg potpune krmne smjese.

                              3.

                              Ukupna količina bentonita ne smije premašiti najveću dopuštenu razinu potpune krmne smjese u 20 000 mg/kg potpune krmne smjese.

                              4.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  19. studenoga 2023.

                     Kategorija tehnoloških dodataka. Funkcionalna skupina: tvari za sprečavanje zgrudnjavanja

                  1m558i

                  Bentonit

                                 Sastav dodatka hrani za životinje

                              Bentonit: ≥ 50 % smektit

                                 Karakteristike aktivne tvari

                              Bentonit: ≥ 50 % smektit

                                 Analitička metoda
                                  (1)

                              Za određivanje u dodatku hrani za životinje: difrakcija rendgenskih zraka (XRD)

                  Sve životinjske vrste

                  —

                  20 000

                              1.

                              U uputi o korištenju naznačiti:

                                          —

                                          „Treba izbjegavati istodobnu oralnu uporabu makrolida”,

                                          —

                                          kod peradi: „Treba izbjegavati istodobnu uporabu robenidina”.

                              2.

                              Za perad: istodobna uporaba kokcidiostatika osim robenidina kontraindicirana je ako razina bentonita prelazi 5 000 mg/kg potpune krmne smjese.

                              3.

                              Ukupna količina bentonita ne smije premašiti najveću dopuštenu razinu potpune krmne smjese od 20 000 mg/kg potpune krmne smjese.

                              4.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  19. studenoga 2023.

                     Kategorija tehnoloških dodataka. Funkcionalna skupina: tvari za kontrolu kontaminacije radionuklidima (134/137Cs)

                  1m558i

                  Bentonit

                                 Sastav dodatka hrani za životinje

                              Bentonit: ≥ 50 % smektit

                                 Karakteristike aktivne tvari

                              Bentonit: ≥ 50 % smektit

                                 Analitička metoda
                                  (1)

                              Za određivanje u dodatku hrani za životinje: difrakcija rendgenskih zraka (XRD)

                  Sve životinjske vrste

                  —

                  —

                              1.

                              U uputi o korištenju naznačiti:

                                          —

                                          „Treba izbjegavati istodobnu oralnu uporabu makrolida”,

                                          —

                                          kod peradi: „Treba izbjegavati istodobnu uporabu robenidina”.

                              2.

                              Za perad: istodobna uporaba kokcidiostatika osim robenidina kontraindicirana je ako razina bentonita prelazi 5 000 mg/kg potpune krmne smjese.

                              3.

                              Mješavina različitih izvora bentonita ne smije premašiti najveću dopuštenu razinu potpune krmne smjese od 20 000 mg/kg potpune krmne smjese.

                              4.

                              Dodatak se može koristiti kada je hrana za životinje kontaminirana radioaktivnim cezijumom radi njegovog nadzora u životinjama i njihovim proizvodima.

                              5.

                              Radi sigurnosti pri rukovanju upotrebljavati zaštitu za dišne organe, naočale i rukavice.

                  19. studenoga 2023.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Vijeća (EU) br. 941/2011 od 22. rujna 2011. o provedbi članka 16. stavaka 2. i 5. Uredbe (EU) br. 204/2011 o mjerama ograničavanja s obzirom na stanje u Libiji

text:
               18/Sv. 014

               HR

               Službeni list Europske unije

               31

         32011R0941

               L 246/11

               SLUŽBENI LIST EUROPSKE UNIJE

               22.09.2011.

      PROVEDBENA UREDBA VIJEĆA (EU) br. 941/2011
   od 22. rujna 2011.
   o provedbi članka 16. stavaka 2. i 5. Uredbe (EU) br. 204/2011 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (1), a posebno njezin članak 16. stavke 2. i 5.,
   budući da:

               (1)

               Vijeće je 2. ožujka 2011. donijelo Uredbu (EZ) br. 204/2011.

               (2)

               Nakon usvajanja Rezolucije Vijeća sigurnosti Ujedinjenih naroda (RVSUN) 2009 (2011.) 16. rujna 2011. i u skladu s Odlukom Vijeća 2011/625/ZVSP od 22. rujna 2011. o izmjeni Odluke 2011/137/ZVSP o mjerama ograničenja s obzirom na stanje u Libiji (2), popis osoba i subjekata koji podliježu mjerama ograničenja određenima u prilozima II. i III. Uredbi (EU) br. 204/2011 treba izmijeniti,

         DONIJELO JE OVU UREDBU:
   Članak 1.
   Unosi za subjekte navedene u Prilogu ovoj Uredbi brišu se iz popisa određenog u prilozima II. i III. Uredbi (EU) br. 204/2011.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. rujna 2011.

            Za Vijeće

            Predsjednik

         M. DOWGIELEWICZ

      (1)  SL L 58, 3.3.2011., str. 1.

      (2)  SL L 246, 23.9.2011., str. 30.
   PRILOG

      Subjekti iz članka 1.

   Unos koji se briše s popisa određenog u Prilogu II. Uredbi (EU) br. 204/2011:

               5.

               Libyan National Oil Corporation.

         Unos koji se briše s popisa određenog u Prilogu III. Uredbi (EU) br. 204/2011:

               29.

               Zuietina Oil Company (također poznato kao ZOC; također poznato kao Zueitina).


title: Provedbena uredba Komisije (EU) br. 1040/2013 оd 24. listopada 2013. o odobrenju pripravka endo-1,4-beta-ksilanaze dobivene od Trichoderma reesei (MUCL 49755) i endo-1,3(4)-beta-glukanaze dobivene od Trichoderma reesei (MUCL 49754) kao dodatka hrani za svinje za tov, manje značajne svinje za tov, osim vrste Sus scrofa domesticus , i purane za tov (nositelj odobrenja Aveve NV) Tekst značajan za EGP

text:
               25.10.2013

               HR

               Službeni list Europske unije

               L 283/46

         PROVEDBENA UREDBA KOMISIJE (EU) br. 1040/2013
   оd 24. listopada 2013.
   o odobrenju pripravka endo-1,4-beta-ksilanaze dobivene od Trichoderma reesei (MUCL 49755) i endo-1,3(4)-beta-glukanaze dobivene od Trichoderma reesei (MUCL 49754) kao dodatka hrani za svinje za tov, manje značajne svinje za tov, osim vrste Sus scrofa domesticus, i purane za tov (nositelj odobrenja Aveve NV)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje nove primjene pripravka endo-1,4-beta-ksilanaze dobivene od Trichoderma reesei (MUCL 49755) i endo-1,3(4)-beta-glukanaze dobivene od Trichoderma reesei (MUCL 49754). Uz navedeni zahtjev priloženi su traženi podaci i dokumenti u skladu s člankom 7. stavkom 3. Uredbe (EZ) br. 1831/2003.

               (3)

               Zahtjev se odnosi na odobrenje nove uporabe pripravka endo-1,4-beta-ksilanaze dobivene od Trichoderma reesei (MUCL 49755) i endo-1,3(4)-beta-glukanaze dobivene od Trichoderma reesei (MUCL 49754) kao dodatka hrani za svinje za tov, manje značajne svinje za tov, osim vrste Sus scrofa domesticus, i purane za tov, te njegovo uvrštenje u kategoriju dodataka „zootehnički dodaci”.

               (4)

               Uporaba tog pripravka odobrena je na deset godina Uredbom Komisije (EZ) br. 1091/2009 (2) za piliće za tov, Provedbenom uredbom Komisije (EU) br. 1088/2011 za odbijenu prasad (3) i Provedbenom uredbom Komisije (EU) br. 989/2012 za nesilice i manje značajne vrste peradi za tov i nesenje (4).

               (5)

               Europska agencija za sigurnost hrane (dalje u tekstu: „Agencija”) u svojem je mišljenju od 12. ožujka 2013. (5) potvrdila svoje prijašnje zaključke da pod predloženim uvjetima uporabe pripravak endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) nema štetan učinak na zdravlje životinja, zdravlje ljudi ili na okoliš. Agencija je zaključila da navedeni dodatak hrani može poboljšati zootehnička obilježja svinja za tov te da se isti zaključak može primijeniti i na manje značajne tovne svinje, osim vrste Sus scrofa domesticus. Agencija je zaključila i da navedeni dodatak hrani može poboljšati konačnu tjelesnu masu te omjer utroška hrane i prirasta tjelesne mase kod purana za tov. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje u hrani za životinje koje je dostavio referentni laboratorij osnovan Uredbom (EZ) br. 1831/2003.

               (6)

               Ocjena pripravka endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) pokazuje da su ispunjeni uvjeti za njegovo odobrenje propisani člankom 5. Uredbe (EZ) br. 1831/2003. U skladu s tim, potrebno je odobriti uporabu tog pripravka kako je naveden u Prilogu ovoj Uredbi.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Uredba Komisije (EZ) br. 1091/2009 od 13. studenoga 2009. o odobrenju enzimskog pripravka endo-1,4-beta-ksilanaze dobivenog od Trichoderma reesei (MUCL 49755) i endo-1,3(4)-beta-glukanaze dobivenog od Trichoderma reesei (MUCL 49754) kao dodatka hrani za piliće za tov (nositelj odobrenja Aveve NV) (SL L 299, 14.11.2009., str. 6.).

      (3)  Provedbena uredba Komisije (EU) br. 1088/2011 od 27. listopada 2011. o odobrenju pripravka enzima endo-1,4-beta-ksilanaze dobivenog od Trichoderma reesei (MUCL 49755) i endo-1,3(4)-beta-glukanaze dobivenog od Trichoderma reesei (MUCL 49754) kao dodatka hrani za životinje za odbijenu prasad (nositelj odobrenja Aveve NV) (SL L 281, 28.10.2011., str. 14.).

      (4)  Provedbena uredba Komisije (EU) br. 989/2012 od 25. listopada 2012. o odobrenju endo-1,4-beta-ksilanaze dobivene od Trichoderma reesei (MULC 49755) i endo-1,3(4)-beta-glukanaze dobivene od Trichoderma reesei (MULC 49754) kao dodatka hrani za životinje za nesilice i manje značajne vrste peradi za tov i nesenje (nositelj odobrenja Aveve NV)
   (SL L 297, 26.10.2012., str. 11.).

      (5)  EFSA Journal (2013.); 11(4):3171 i EFSA Journal (2013.); 11(4):3172.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  Jedinice aktivnosti/kg potpune krmne smjese s udjelom vlage od 12 %

                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                  4a9

                  Aveve NV

                  Endo-1,4-beta-ksilanaza
                  EC 3.2.1.8
                  Endo-1,3(4)-beta-glukanaza
                  EC 3.2.1.6

                                 Sastav dodatka hrani

                              Pripravak endo-1,4-beta-ksilanaze dobivene od Trichoderma reesei (MUCL 49755) i endo-1,3(4)-beta-glukanaze dobivene od Trichoderma reesei (MUCL 49754) s najmanjom aktivnošću od: 40 000 XU (1) i 9 000 BGU (2)/g Kruti i tekući oblik

                                 Karakteristike aktivne tvari

                              endo-1,4-beta-ksilanaza dobivena od Trichoderma reesei (MUCL 49755) i endo-1,3(4)-beta-glukanaza dobivena od Trichoderma reesei (MUCL 49754)

                                 Analitička metoda
                                  (3)

                              Karakterizacija aktivne tvari u dodatku hrani za životinje:

                                          —

                                          kolorimetrijska metoda koja se temelji na reakciji dinitrosalicilne kiseline s reducirajućim šećerom koji nastaje djelovanjem endo-1,4-beta-ksilanaze na supstrat koji sadržava ksilan

                                          —

                                          kolorimetrijska metoda koja se temelji na reakciji dinitrosalicilne kiseline s reducirajućim šećerom koji nastaje djelovanjem endo-1,3(4)-beta-glukanaze na supstrat koji sadržava betaglukan.

                                    Karakterizacija aktivnih tvari u hrani za životinje:

                                          —

                                          kolorimetrijska metoda kojom se mjeri boja topiva u vodi koja se djelovanjem endo-1,4-beta-ksilanaze oslobađa iz supstrata križno vezanog pšeničnog arabinoksilana,

                                          —

                                          kolorimetrijska metoda kojom se mjeri boja topiva u vodi koja se djelovanjem endo-1,3(4)-beta-glukanaze oslobađa iz supstrata križno vezanog betaglukana ječma.

                  Tovne svinje
                  Manje značajne tovne svinje, osim vrste Sus scrofa domesticus

                  Tovni purani

                  —

                  4 000 XU
                  900 BGU

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Koristi se u hrani za životinje bogatoj neškrobnim polisaharidima (uglavnom beta glukani i arabinoksilani).

                              3.

                              Radi sigurnosti pri rukovanju treba koristiti zaštitu za dišne organe, naočale i rukavice.

                  14. studenoga 2023.

         (1)  Jedan XU je količina enzima koja oslobađa 1 mikromol reducirajućih šećera (ekvivalenti ksiloze) iz ksilana zobi po minuti pri 50 °C i pH 4,8.

         (2)  Jedan BGU je količina enzima koja oslobađa 1 mikromol reducirajućih šećera (ekvivalenti celobioze) iz beta-glukana ječma po minuti pri 50 °C i pH 5,0.

         (3)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) br. 291/2012 od 2. travnja 2012. o izmjeni Uredbe Vijeća (EZ) br. 992/95 u pogledu carinskih kvota Unije za određene proizvode poljoprivrede i ribarstva podrijetlom iz Norveške

text:
               02/Sv. 021

               HR

               Službeni list Europske unije

               243

         32012R0291

               L 096/1

               SLUŽBENI LIST EUROPSKE UNIJE

               02.04.2012.

      PROVEDBENA UREDBA KOMISIJE (EU) br. 291/2012
   od 2. travnja 2012.
   o izmjeni Uredbe Vijeća (EZ) br. 992/95 u pogledu carinskih kvota Unije za određene proizvode poljoprivrede i ribarstva podrijetlom iz Norveške
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 992/95 od 10. travnja 1995. o otvaranju i upravljanju carinskim kvotama Zajednice za određene proizvode poljoprivrede i ribarstva podrijetlom iz Norveške (1), a posebno njezin članak 5. stavak 1. točke (a) i (b),
   budući da:

               (1)

               Na temelju članka 19. Sporazuma o Europskom gospodarskom prostoru postignut je Sporazum u obliku razmjene pisama između Europske unije, s jedne strane, i Kraljevine Norveške, s druge strane, o dodatnim trgovinskim povlasticama za poljoprivredne proizvode. Sporazum je u ime Unije odobren Odlukom Vijeća 2011/818/EU (2).

               (2)

               Tim Sporazumom predviđaju se daljnja postupna liberalizacija trgovine poljoprivrednim proizvodima na povlaštenoj, uzajamnoj i obostrano korisnoj osnovi te nove godišnje bescarinske carinske kvote pri uvozu određenih poljoprivrednih proizvoda podrijetlom iz Norveške u Europsku uniju.

               (3)

               Radi provedbe nove carinske kvote predviđene Sporazumom potrebno je izmijeniti Uredbu (EZ) br. 992/95.

               (4)

               Uredbu (EZ) br. 992/95 trebalo bi stoga na odgovarajući način izmijeniti.

               (5)

               U skladu s Odlukom 2011/818/EU nove carinske kvote trebaju se primjenjivati od 1. siječnja 2012. Stoga se ova Uredba treba primjenjivati od istog datuma.

               (6)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Prilog I. Uredbi (EZ) br. 992/95 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. travnja 2012.

            Za Komisiju

            Predsjednik

         José Manuel BARROSO

      (1)  SL L 101, 4.5.1995., str. 1.

      (2)  SL L 327, 9.12.2011., str. 1.
   PRILOG
   Prilog I. Uredbi (EZ) br. 992/95 mijenja se kako slijedi:

               (a)

               redovi za redne brojeve 09.0701, 09.0751, 09.0757 i 09.0759 zamjenjuju se sljedećim:

                           Redni broj

                           Oznaka KN

                           Pododjeljak TARIC

                           Naziv proizvoda

                           Kvotno razdoblje

                           Opseg kvote
                           (u tonama neto- mase osim ako nije drukčije određeno)

                           Carinska stopa unutar kvote
                           (%)

                           „09.0701

                           ex 1504 20 10
                           ex 1504 30 10

                           90
                           99

                           Ulja i masti, od riba ili morskih sisavaca, osim kitovog ulja i masti, u pakiranjima neto-mase veće od 1 kg

                           Od 1.1. do 31.12.

                           1 000

                           8,5

                           09.0751

                           ex 0704 10 00

                           0

                           Cvjetača

                           Od 1.8. do 31.10.

                           2 000

                           0

                           09.0757

                           ex 0809 21 00
                           ex 0809 29 00

                           Trešnje, svježe

                           Od 16.7. do 15.9.

                           900

                           0 (3)

                           09.0759

                           ex 0809 40 05

                           Šljive, svježe, od 1. rujna do 15. listopada

                           Od 1.9. do 15.10.

                           600

                           0 (3)”

               (b)

               redovi za redne brojeve 09.0753, 09.0755, 09.0775, 09,0777, 09.0781 i 09.0785 brišu se;

               (c)

               umeću se sljedeći redovi:

                           „09.0815

                           0810 20 10

                           Maline, svježe

                           Od 1.1. do 31.12.

                           400

                           0

                           09.0816

                           2005 20 20

                           Krumpir, u tankim listićima, pržen ili pečen, neovisno je li soljen ili aromatiziran ili ne, u pakiranjima koja ne propuštaju zrak, prikladan za neposrednu potrošnju

                           Od 1.1. do 31.12.

                           200

                           0

                           09.0817

                           2309 10 13
                           2309 10 15
                           2309 10 19
                           2309 10 33
                           2309 10 39
                           2309 10 51
                           2309 10 53
                           2309 10 59
                           2309 10 70
                           2309 10 90

                           Hrana za pse i mačke, pripremljena u pakiranja za pojedinačnu prodaju

                           Od 1.1. do 31.12.

                           13 000

                           0”


title: Provedbena uredba Komisije (EU) br. 1113/2013 оd 7. studenoga 2013. o odobrenju pripravaka Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 i Lactobacillus buchneri LN 4637/ATCC PTA-2494 kao dodataka hrani za sve životinjske vrste  Tekst značajan za EGP

text:
               8.11.2013

               HR

               Službeni list Europske unije

               L 298/29

         PROVEDBENA UREDBA KOMISIJE (EU) br. 1113/2013
   оd 7. studenoga 2013.
   o odobrenju pripravaka Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 i Lactobacillus buchneri LN 4637/ATCC PTA-2494 kao dodataka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja. U članku 10. stavku 7. Uredbe (EZ) br. 1831/2003 u vezi s njezinim člankom 10. stavcima 1. do 4. utvrđuju se posebne odredbe za ocjenu proizvodâ koji su se u Uniji koristili kao dodaci silaži na datum kada je Uredba postala primjenjiva.

               (2)

               U skladu s člankom 10. stavkom 1. točkom (b) Uredbe (EZ) br. 1831/2003, pripravci Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 i Lactobacillus buchneri LN 4637/ATCC PTA-2494 uneseni su u registar dodataka hrani za životinje kao postojeći proizvodi koji pripadaju funkcionalnoj skupini dodataka silaži za sve životinjske vrste.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podneseni su zahtjevi za odobrenje tih pripravaka kao dodataka hrani za sve životinjske vrste, u kojima se traži da se ti dodaci uvrste u kategoriju dodataka „tehnološki dodaci” i funkcionalnu skupinu „dodaci silaži”. Uz navedene zahtjeve priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojim je mišljenjima od 12. ožujka 2013. (2) i 16. travnja 2013. (3) zaključila da dotični pripravci u predloženim uvjetima uporabe nemaju negativan učinak na zdravlje životinja, zdravlje ljudi ili na okoliš. Agencija je zaključila i da pripravak Lactobacillus plantarum NCIMB 40027 može poboljšati proizvodnju silaže povećanjem količine mliječne kiseline, a konzerviranje suhe tvari smanjenjem pH-vrijednosti i smanjenjem razgradnje bjelančevina u krmnom bilju koje se lako ili umjereno teško silira s 1 × 108 CFU/kg svježeg materijala i s 1 × 109 CFU/kg svježeg materijala u krmnom bilju koje se teško silira, za sve životinjske vrste. Zaključila je i da pripravak Lactobacillus buchneri DSM 22501 može poboljšati proizvodnju silaže smanjenjem pH-vrijednosti i amonijskog dušika i konzerviranjem suhe tvari u krmnom bilju koje se lako, umjereno teško i teško silira; da pripravak Lactobacillus buchneri NCIMB 40788/CNCM I-4323 može poboljšati aerobnu stabilnost krmnog bilja koje se lako, umjereno teško i teško silira, a da pripravci Lactobacillus buchneri LN 40177/ATCC PTA-6138 i Lactobacillus buchneri LN 4637/ATCC PTA-2494 mogu poboljšati aerobnu stabilnost krmnog bilja koje se lako silira, za sve životinjske vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodama analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjena navedenih pripravaka pokazala je da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu tih pripravaka kako je navedeno u Prilogu ovoj Uredbi.

               (6)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravci navedeni u Prilogu koji pripadaju kategoriji dodataka „tehnološki dodaci” i funkcionalnoj skupini „dodaci silaži” odobravaju se kao dodaci hrani za životinje pod uvjetima utvrđenima u tom Prilogu.
   Članak 2.
   Prijelazne mjere
   Pripravci navedeni u Prilogu i hrana za životinje koja te pripravke sadržava, a koji su proizvedeni i označeni prije 28. svibnja 2014. u skladu s pravilima primjenjivima prije 28. studenoga 2013., mogu se nastaviti stavljati na tržište i upotrebljavati dok se ne potroše postojeće zalihe.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  EFSA Journal (2013.); 11(4):3168.

      (3)  EFSA Journal (2013.); 11(5):3205.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg svježeg materijala

                     Kategorija tehnoloških dodataka. Funkcionalna skupina: dodaci silaži

                  1k20743

                  —

                     Lactobacillus plantarum NCIMB 40027

                                 Sastav dodatka hrani

                              Pripravak Lactobacillus plantarum NCIMB 40027 koji sadržava najmanje 1 × 1011 CFU/g dodatka hrani.

                                 Karakteristike aktivne tvari

                              Žive stanice Lactobacillus plantarum NCIMB 40027.

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja (EN 15787).
                              Identifikacija: gel elektroforeza u pulsirajućem polju (PFGE).

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti uvjete skladištenja.

                              2.

                              Najmanja količina dodatka kada se koristi bez kombiniranja s ostalim mikroorganizmima kao dodatak silaži:

                                          —

                                          1 × 108 CFU/kg svježeg materijala u materijalu koji se lako i umjereno teško silira (2),

                                          —

                                          1 × 109 CFU/kg svježeg materijala u materijalu koji se teško silira (3).

                              3.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  28. studenoga 2023.

                  1k20738

                     Lactobacillus buchneri DSM 22501

                                 Sastav dodatka hrani

                              Pripravak Lactobacillus buchneri DSM 22501 koji sadržava najmanje 5 × 1010 CFU/g dodatka hrani.

                                 Karakteristike aktivne tvari

                              Žive stanice Lactobacillus buchneri DSM 22501.

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja (EN 15787).
                              Identifikacija: gel elektroforeza u pulsirajućem polju (PFGE).

                  Sve životinjske vrste

                              1.

                              U uputama za uporabu dodatka i premiksa potrebno je navesti temperaturu skladištenja i rok valjanosti od datuma proizvodnje.

                              2.

                              Najmanja količina dodatka kada se ne koristi u kombinaciji s ostalim mikroorganizmima kao dodatak silaži: 1 × 108 CFU/kg svježeg materijala.

                              3.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  1k20739

                  —

                     Lactobacillus buchneri

                  NCIMB 40788/CNCM I-4323

                                 Sastav dodatka hrani

                              Pripravak Lactobacillus buchneri NCIMB 40788/CNCM I-4323 koji sadržava najmanje 3 × 109 CFU/g dodatka hrani

                                 Karakteristike aktivne tvari

                              Žive stanice Lactobacillus buchneri NCIMB 40788/CNCM I-4323

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja (EN 15787)
                              Identifikacija: gel-elektroforeza u pulsirajućem polju (PFGE)

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti temperaturu skladištenja i rok valjanosti od datuma proizvodnje.

                              2.

                              Najmanja količina dodatka kada se koristi bez kombiniranja s ostalim mikroorganizmima kao dodatak silaži: 1 × 108 CFU/kg svježeg materijala.

                              3.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  28. studenoga 2023.

                  1k20740

                  —

                     Lactobacillus buchneri

                  LN 40177/ATCC PTA-6138

                                 Sastav dodatka hrani

                              Pripravak Lactobacillus buchneri LN 40177/ATCC PTA-6138 koji sadržava najmanje 1 × 1010 CFU/g dodatka hrani.

                                 Karakteristike aktivne tvari

                              Žive stanice Lactobacillus buchneri LN 40177/ATCC PTA-6138.

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja (EN 15787).
                              Identifikacija: gel elektroforeza u pulsirajućem polju (PFGE).

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti temperaturu skladištenja i rok valjanosti od datuma proizvodnje.

                              2.

                              Najmanja količina dodatka kada se koristi bez kombiniranja s ostalim mikroorganizmima kao dodatak silaži: 1 × 108 CFU/kg svježeg materijala.

                              3.

                              Dodatak se koristi u materijalima koji se lako siliraju (4).

                              4.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  28. studenoga 2023.

                  1k20741

                  —

                     Lactobacillus buchneri

                  LN 4637/ATCC PTA-2494

                                 Sastav dodatka hrani

                              Pripravak Lactobacillus buchneri LN 4637/ATCC PTA-2494 koji sadržava najmanje 1 × 1010 CFU/g dodatka hrani.

                                 Karakteristike aktivne tvari

                              Žive stanice Lactobacillus buchneri LN 4637/ATCC PTA-2494.

                                 Analitička metoda
                                  (1)

                              Određivanje brojnosti unutar dodatka hrani za životinje: metoda razmazivanja (EN 15787).
                              Identifikacija: gel elektroforeza u pulsirajućem polju (PFGE).

                  Sve životinjske vrste

                  —

                  —

                  —

                              1.

                              U uputama za uporabu dodatka i premiksa potrebno je navesti temperaturu skladištenja i rok valjanosti od datuma proizvodnje.

                              2.

                              Najmanja količina dodatka kada se koristi bez kombiniranja s ostalim mikroorganizmima kao dodatak silaži: 1 × 108 CFU/kg svježeg materijala.

                              3.

                              Dodatak se koristi u materijalima koji se lako siliraju (4).

                              4.

                              Radi sigurnosti pri rukovanju preporučuje se koristiti zaštitu za dišne organe i rukavice.

                  28. studenoga 2023.

         (1)  Podaci o analitičkim metodama dostupni su na sljedećoj adresi referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Krmno bilje koje se lako silira: > 3 % topivih ugljikohidrata u svježem materijalu. Krmno bilje koje se umjereno teško silira: 1,5-3,0 % topivih ugljikohidrata u svježem materijalu. Uredba (EZ) br. 429/2008. (SL L 133, 22.5.2008., str. 1.).

         (3)  Krmno bilje koje se teško silira: < 1,5 % topivih ugljikohidrata u svježem materijalu. Uredba (EZ) br. 429/2008. (SL L 133, 22.5.2008., str. 1.).

         (4)  Krmno bilje koje se lako silira: > 3 % topivih ugljikohidrata u svježem materijalu. Uredba (EZ) br. 429/2008. (SL L 133, 22.5.2008., str. 1.).


title: Provedbena uredba Komisije (EU) 2015/380 оd 6. ožujka 2015. o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 2. do 3. ožujka 2015. u okviru tuniske carinske kvote i o suspenziji izdavanja uvoznih dozvola za mjesec ožujak 2015.

text:
               7.3.2015

               HR

               Službeni list Europske unije

               L 64/35

         PROVEDBENA UREDBA KOMISIJE (EU) 2015/380
   оd 6. ožujka 2015.
   o utvrđivanju koeficijenta dodjele koji se primjenjuje na zahtjeve za uvozne dozvole za maslinovo ulje podnesene od 2. do 3. ožujka 2015. u okviru tuniske carinske kvote i o suspenziji izdavanja uvoznih dozvola za mjesec ožujak 2015.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   uzimajući u obzir Uredbu Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (2), a posebno njezin članak 7. stavak 2.,
   budući da:

               (1)

               Člankom 3. stavcima 1. i 2. Protokola br. 1 (3) uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane (4), otvara se carinska kvota po nultoj stopi za uvoz neobrađenog maslinovog ulja obuhvaćenog oznakama KN 1509 10 10 i 1509 10 90 koje je u cijelosti dobiveno u Tunisu i prevezeno izravno iz te zemlje u Europsku uniju, u okviru ograničenja utvrđenog za svaku godinu.

               (2)

               Člankom 2. stavkom 2. Uredbe Komisije (EZ) br. 1918/2006 od 20. prosinca 2006. o otvaranju i utvrđivanju upravljanja carinskom kvotom za maslinovo ulje podrijetlom iz Tunisa (5) utvrđuju se mjesečna količinska ograničenja za izdavanje uvoznih dozvola.

               (3)

               U skladu s člankom 3. stavkom 1. Uredbe (EZ) br. 1918/2006 zahtjevi za uvozne dozvole podneseni su nadležnim tijelima za ukupnu količinu koja premašuje ograničenje utvrđeno za mjesec ožujak u članku 2. stavku 2. navedene Uredbe.

               (4)

               U tim okolnostima Komisija mora odrediti koeficijent dodjele kako bi se izvozne dozvole mogle izdavati razmjerno raspoloživoj količini.

               (5)

               Budući da je dosegnuto ograničenje za mjesec ožujak, za taj se mjesec više ne mogu izdavati uvozne dozvole,

         DONIJELA JE OVU UREDBU:
   Članak 1.
   Količine za koje su u skladu s člankom 3. stavkom 1. Uredbe (EZ) br. 1918/2006 podneseni zahtjevi za uvozne dozvole 2. i 3. ožujka 2015. množe se s koeficijentom dodjele od 5,451531 %.
   Za ožujak 2015. suspendira se izdavanje izvoznih dozvola za količine za koje su zahtjevi podneseni od 4. ožujka 2015.
   Članak 2.
   Ova Uredba stupa na snagu 7. ožujka 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 238, 1.9.2006., str. 13.

      (3)  SL L 97, 30.3.1998., str. 57.

      (4)  SL L 97, 30.3.1998., str. 2.

      (5)  SL L 365, 21.12.2006., str. 84.


title: Provedbena uredba Komisije (EU) br. 1055/2013 оd 25. listopada 2013. o odobrenju pripravka ortofosforne kiseline kao dodatka hrani za sve životinjske vrste  Tekst značajan za EGP

text:
               30.10.2013

               HR

               Službeni list Europske unije

               L 288/57

         PROVEDBENA UREDBA KOMISIJE (EU) br. 1055/2013
   оd 25. listopada 2013.
   o odobrenju pripravka ortofosforne kiseline kao dodatka hrani za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje takvog odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               Pripravak ortofosforne kiseline odobren je Direktivom Komisije 76/603/EEZ bez vremenskog ograničenja u skladu s Direktivom 70/524/EEZ kao dodatak hrani za upotrebu kod svih životinjskih vrsta (3). Taj je pripravak nakon toga uvršten u Registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu procjenu ortofosforne kiseline, CAS broj 7664-38-2, kao dodatka hrani za životinje za sve vrste životinja, kojim se zahtijeva da se taj dodatak svrsta u kategoriju „tehnološki dodaci” i u funkcionalnu skupinu „konzervansi”. Uz navedeni zahtjev priloženi su podaci i dokumenti zatraženi u skladu s člankom 7. stavkom 3. Uredbe (EZ) br. 1831/2003. U zahtjevu su navedene i druge namjene iste tvari o kojima još ništa nije odlučeno.

               (4)

               Europska agencija za sigurnost hrane („Agencija”) u svojem je mišljenju od 13. prosinca 2012. (4) zaključila da u predloženim uvjetima uporabe u životinjskoj hrani ortofosforna kiselina nema štetan utjecaj na zdravlje životinja i potrošača, da se ne očekuje da će značiti dodatnu opasnost za okoliš te da ima potencijal za konzerviranje hrane za životinje. Isto tako, Agencija je zaključila da neće doći do sigurnosnih rizika za potrošače ako se poduzmu mjere zaštite. Potvrdila je i izvješće o metodi analize dodatka u hrani za životinje koju je dostavio Referentni laboratorij osnovan Uredbom (EZ) br. 1831/2003.

               (5)

               Iz ocjene pripravka ortofosforne kiseline vidljivo je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim, uporabu tog pripravka treba odobriti u skladu s Prilogom ovoj Uredbi.

               (6)

               Budući da ne postoje sigurnosni razlozi zbog kojih bi bila potrebna neposredna primjena izmjena uvjeta za izdavanje odobrenja, primjereno je odrediti prijelazno razdoblje za trošenje postojećih zaliha dodatka te premiksa i krmnih smjesa koji ga sadržavaju, kako je odobreno Direktivom 76/603/EEZ.

               (7)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „tehnološki dodaci” i funkcionalnoj skupini „konzervansi” odobrava se kao dodatak hrani za životinje u hranidbi životinja u skladu s uvjetima utvrđenima u tom Prilogu.
   Članak 2.
   Pripravak naveden u Prilogu i hrana za životinje koja taj pripravak sadržava, koji su proizvedeni i označeni prije 19. svibnja 2014. u skladu s pravilima primjenjivima prije 19. studenoga 2013., mogu se i dalje stavljati na tržište i upotrebljavati dok se ne potroše postojeće zalihe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. listopada 2013.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 270, 14.12.1970., str. 1.

      (3)  SL L 198, 23.7.1976., str. 10.

      (4)  EFSA Journal 2013.; 11(1):3043.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopušte-na količina

                  Najveća dopuštena količina

                  Ostale odredbe

                  Datum isteka valjanosti odobrenja

                  mg/kg potpune krmne smjese s udjelom vlage 12 %

                     Kategorija tehnoloških dodataka. Funkcionalna skupina: konzervansi

                  1a338

                  —

                  Ortofosforna kiselina

                                 Sastav dodatka

                              Pripravak ortofosforne kiseline
                              (67 % – 85,7 %) w/w (vodena otopina)

                                 Aktivna tvar

                              Ortofosforna kiselina
                              H3PO4

                              CAS br. 7664-38-2
                              Hlapljiva kiselina: ≤ 10 mg/kg (kao octena kiselina)
                              Kloridi: ≤ 200 mg/kg (kao klor)
                              Sulfati: ≤ 1 500 mg/kg (kao CaSO4)

                                 Analitička metoda
                                  (1)

                              Za utvrđivanje ortofosforne kiseline u dodatku hrani za životinje: titracija natrijevim hidroksidom (monografija JECFA-e o fosfornoj kiselini (2))

                  Sve životinjske vrste

                  —

                  —

                  —

                              1.

                              Zbog sigurnosnih razloga pri rukovanju je potrebno upotrebljavati zaštitu dišnih organa, zaštitu očiju, rukavice i zaštitnu odjeću.

                              2.

                              Udio fosfora navodi se na oznaci premiksa.

                  19. studenoga 2023.

         (1)  Podaci o metodama analize dostupni su na sljedećoj adresi Referentnog laboratorija: www.irmm.jrc.be/crl-feed-additives

         (2)  Monografija JECFA-e o fosfornoj kiselini, http://www.fao.org/ag/agn/jecfa-additives/specs/Monograph1/Additive-312.pdf


title: Provedbena uredba Komisije (EU) 2015/21 оd 5. siječnja 2015. o razvrstavanju određene robe u kombiniranu nomenklaturu

text:
               8.1.2015

               HR

               Službeni list Europske unije

               L 4/10

         PROVEDBENA UREDBA KOMISIJE (EU) 2015/21
   оd 5. siječnja 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2015.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje (oznaka KN)

                  Razlozi

                  (1)

                  (2)

                  (3)

                  Elektronička komponenta smještena u pravokutnom plastičnom kućištu (takozvana „kartica za igraću konzolu”) dimenzija 35 × 33 × 4 mm.
                  Kartica se sastoji od tiskane pločice s integriranim krugovima (ROM memorija i flash memorija), pasivnih elemenata (otpornici, kondenzatori) i nekoliko kontaktnih pinova.
                  ROM sadržava aplikacijski program (videoigra) te ga korisnik ne može izmijeniti ili nadograditi. Flash memorija upotrebljava se za pohranu podataka nastalih tijekom igranja igre, primjerice osobnih postavki ili dosegnutih razina i rezultata.
                  Zbog svojeg posebnog oblika i posebno konfiguriranih kontaktnih pinova, kartica se može upotrijebiti samo u igraćim konzolama određene robne marke i vrste iz tarifnog broja 9504.
                  Vidjeti sliku (1).

                  9504 50 00

                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 3. uz poglavlje 95 i tekstom oznaka KN 9504 i 9504 50 00.
                  Kartica se osim od flash memorije sastoji i od ROM-a koji sadržava igru. U flash memoriju pohranjuju se samo informacije koje su potrebne za igranje igre, primjerice osobne postavke, dosegnute razine i rezultati igrača. Kartica se može upotrijebiti samo za igranje videoigara s igraćom konzolom. Stoga se isključuje razvrstavanje kao mediji za snimanje zvuka ili drugih pojava iz tarifnog broja 8523 (vidjeti i Objašnjenja Harmoniziranog sustava za tarifni broj 8523 šesti stavak točku (f)).
                  Budući da je kartica dio ili pribor pogodan za uporabu isključivo ili uglavnom s igraćom konzolom iz tarifnog broja 9504 50, razvrstava se u oznaku KN 9504 50 00 (vidjeti i Objašnjenja Harmoniziranog sustava za tarifni broj 9504 pod (2) treći stavak).

         (1)  Slika je samo informativne naravi.